Na podlagi 21. in 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1 in 30/18), Uredbe o odvajanju in čiščenju komunalne odpadne vode (Uradni list RS, št. 98/15, 76/17 in 81/19),Odloka o načinu opravljanja lokalne gospodarske javne službe odvajanja in čiščenja komunalne in padavinske odpadne vode v Občini Nazarje (Uradno glasilo SO, št. 9/2014), 17. člena Statuta Občine Nazarje (Uradno glasilo SO, št. 59/2017) je Občinski svet Občine Nazarje na 14. redni seji dne, 10. 12. 2020 sprejel naslednje

**SPREMEMBE IN DOPOLNITVE PRAVILNIKA**

**O DODELITVI NEPOVRATNIH FINANČNIH SREDSTEV ZA SOFINANCIRANJE NAKUPA MALIH KOMUNALNIH ČISTILNIH NAPRAV V OBČINI NAZARJE**

1. člen

V Pravilniku o dodelitvi nepovratnih finančnih sredstev za sofinanciranje nakupa malih komunalnih čistilnih naprav v Občini Nazarje (Uradno glasilo SO, št. 24/2020) se spremenijo naslednja določila.

1. člen

Spremeni se 2. odstavek 2. člena in se glasi:

Upravičencem se lahko po namenu dodelijo finančna sredstva za nakup in vgradnjo MKČN v višini 50% investicijske vrednosti (DDV ni upravičen strošek) vendar ne več kot 1.500,00 € na MKČN za eno stanovanjsko enoto. Ena stanovanjska enota predstavlja eno stanovanjsko hišo oziroma eno stanovanje v večstanovanjski stavbi.

1. člen

Spremeni se 1. odstavek 3. člena in se glasi:

Upravičenci do sredstev za nakup in vgradnjo MKČN so lastniki (fizične osebe) stanovanjskih in večstanovanjskih objektov s stalnim prebivališčem na območju občine ali lastniki nepremičnin na območju občine. Stanovanjski in večstanovanjski objekti se morajo nahajati na območju občine izven območja poselitve znotraj katerih se predvideva izgradnja javne kanalizacije z zaključeno javno čistilno napravo.

1. člen

Spremeni se 4. člen pravilnika in se glasi:

Pogoji za dodelitev subvencije za MKČN so naslednji:

* da enostanovanjski ali večstanovanjski objekt leži izven območja predvidene izgradnje javne kanalizacije (aglomeracije);
* da ima lastnik objekta veljavno gradbeno dovoljenje za stanovanjski objekt zgrajen po letu 1967 ali ustrezna dokazila, da je zgrajen pred letom 1967;
* MKČN mora imeti izjavo o lastnostih naprave, CE oznako – listino o skladnosti izdelka z zahtevami glede doseganja mejne vrednosti parametrov odpadnih vod, kot jih predpisuje Uredba o emisiji snovi pri odvajanju odpadnih vod iz MKČN (Uradni list RS, št. 98/07. 30/10);
* MKČN mora imeti navodila dobavitelja za obratovanje in vzdrževanje naprave;
* predložitev pogodbe izvajalca gospodarske javne službe oskrbe s pitno vodo, odvajanja in čiščenja odpadne vode na območju občine;
* priloženi morajo biti računi, ter dokazila o plačilu računov;
* v primeru povezovanja več lastnikov stanovanjskih objektov oz. lastnikov stanovanjskih enot v večstanovanjskem objektu, ki se priključujejo na skupno MKČN mora biti priložen podpisan dogovor vseh uporabnikov, s katerimi določijo skupnega zastopnika, ki v njihovem imenu poda skupno vlogo. Dogovor mora vsebovati tudi parcelno številko ter merilno mesto iz katerega se napaja električna energija.;
* ena stanovanjska enota predstavlja eno stanovanjsko hišo, pri večstanovanjskih objektih pa ena stanovanjska enota predstavlja eno stanovanje.

1. člen

Spremembe in dopolnitve Pravilnika o dodelitvi nepovratnih finančnih sredstev za sofinanciranje nakupa malih komunalnih čistilnih naprav v Občini Nazarje začnejo veljati naslednji dan po objavi v Uradnem glasilu slovenskih občin.

Številka: 032-0004/2018-15

Datum: 10. 12.. 2020

Občina Nazarje

Matej Pečovnik, župan